cyanic-selkie/wikianc huggingface dataset:
Hiukkasfysiikan standardimalli
Taulukko
Fermionit voidaan järjestää kolmeen perheeseen, joista ensimmäiseen kuuluvat elektroni, ylös- ja alas-kvarkit sekä elektronin neutriino. Tavallinen aine koostuu ensimmäisen perheen hiukkasista, sillä muiden perheiden hiukkaset hajoavat nopeasti ensimmäisen perheen hiukkasiksi; niitä voidaan havaita vain lyhyen aikaa hiukkaskiihdyttimissä. Hiukkasperheiden fermionit muistuttavat toisiaan muuten paitsi massaltaan. Esimerkiksi elektronilla ja myonilla on sama sähkövaraus ja spin, mutta myonin massa on elektroniin verrattuna 200-kertainen.
Elektronia ja elektronin neutriinoa sekä niiden vastinpareja muissa perheissä kutsutaan leptoneiksi. Leptoneilta puuttuu kokonaan kvarkkien väriominaisuus, ja niihin vaikuttaa ainoastaan heikko ja sähkömagneettinen vuorovaikutus, joka heikkenee etäisyyden kasvaessa. Sen sijaan kvarkkien välinen värivoima eli vahva vuorovaikutus voimistuu etäisyyden kasvaessa, ja siksi kvarkkeja tavataan ainoastaan värittömissä yhdistelmissä eikä koskaan yksinään. Tätä kutsutaan kvarkkien vankeudeksi. Nämä värittömät yhdistelmät ovat joko fermionisia baryoneja (kuten protonit ja neutronit) tai bosonisia mesoneja (esimerkiksi pionit). Sidosenergian johdosta tällaisten yhdistelmien massa ylittää yksittäisten osasten yhteenlasketun massan.
Standardimallin ongelmia
Standardimallissa ei ole mekanismia, jolla neutriinoille syntyisi massa. Massattomilla neutriinoilla puolestaan ei esiinny neutriino-oskillaatiota, joka havaittiin kokeellisesti vuonna 1998. Täten standardimalliin on lisättävä jokin mekanismi, joka tuottaa neutriinoille massat. Muista kokeista myonin magneettisen momentin teoreettinen ja kokeellinen arvo poikkeavat hieman toisistaan. Toistaiseksi (v. 2021) on epäselvää, kertooko tämä poikkeama standardimallin ulkopuolisesta fysiikasta vai onko se laskennan epätarkkuuksista johtuva tilastollinen sattuma. Kaksi eri laskentakaavaa antaa eri tuloksen ja poikkeamalle haetaan selitystä niin laskukaavoista kuin tuntemattomasta alkeishiukkasesta tai ennestään tuntemattomasta viidennestä perusvuorovaikutuksesta.
Albert Einsteinin suhteellisuusteoria asettaa myös tarpeita standardimallin laajentamiselle. Hiukkasreaktiot, jossa hiukkasia ja antihiukkasia syntyisi eri määrä, vaativat niin sanotun CP-symmetrian rikkoutumista. Standardimallissa kvarkkien sekoittuminen tuottaa CP-symmetrian rikon, mutta tämä on liian pieni saamaan aikaiseksi niin suuren määrän ainetta kuin mitä maailmankaikkeudessa on. Suhteellisuusteorian mukaisen universumin ristiriita kosmologisten havaintojen kanssa edellyttää myös, että maailmankaikkeudessa olisi merkittävä määrä muuta kuin näkyvää ainetta, jota kutsutaan pimeäksi aineeksi, jotta suhteellisuusteoria olisi pätevä. Standardimallissa ei ole pimeän aineen ehdokasta.
Teoriaan on tuotava käsin kaikki fermionit, eli kuusi kvarkkia, kolme varattua leptonia ja kolme neutriinoa. Teoria ei myöskään ennusta näiden massoja. Tämän takia hiukkasfyysikot toivovat kehittävänsä kaiken teorian, joka paitsi antaisi suuren osan standardimallin vapaista numeerisista parametreista (massat, varaukset, hiukkasten tyypit), myös sisältäisi gravitaation. Jo nykyisellään standardimalli kuitenkin ennustaa (kun massat, varaukset, hiukkaslajit on annettu) kaikkien tunnettujen hiukkasreaktioiden todennäköisyydet.
Edellä mainittujen ongelmien johdosta hiukkasfyysikot eivät yleisesti usko, että standardimalli olisi lopullinen teoria. Standardimallia voidaan laajentaa monella tavalla. Näistä mielenkiintoisimmat ovat laajempi Higgsin bosoniin liittyvä sektori, supersymmetria ja säieteoriat. Vuodesta 2008 alkaen CERNin uuden suuren hadrontörmäyttimen odotetaan tuovan kokeellista tietoa koskien standardimallin laajennuksia. Vuonna 2012 LHC:llä saatiin todennettua Higgsin bosoni, ja täten teoreettisen Higgsin kentän olemassaolo.
Sky Mali
thumb|Sky Malin tunnus. Sky Mali on malilainen lentoyhtiö.
Arabiemiirikuntalaisen Al Sayegh Groupin omistama yhtiö on perustettu heinäkuussa 2020. Sen osakkaiksi odotetaan myös Malin valtiota ja paikallisia yrityksiä. Yhtiön tavoitteena on maan sisäisten ja kansainvälisten lentoyhteyksien kehittäminen. Lentokalusto tulee käsittämään Boeing 737, Embraer ERJ 145 ja Xi’an MA60 -koneita.
Yhtiön kotikenttä on Bamakon Senoun kansainvälinen lentoasema. Se aloitti liikennöinnin Bamakon ja Kayesin välillä syyskuussa 2020. Säännöllisiä vuoroja on myös Moptiin, Timbuktuun ja Gaoon.
Ohjelmistoradio
Ohjelmistoradio ( eli SDR) on lähetin-vastaanotinjärjestelmä, jonka ominaisuuksista suurta osaa voidaan määritellä ohjelmallisesti. Radiot luokitellaan ohjelmoitavuuden perusteella. Kansainvälinen ohjelmistoradion kehitykseen keskittynyt SDR Forum -organisaatio jakaa radiot viiteen luokkaan seuraavasti:
Ohjelmistoradioluokat
HW-radio on perinteinen radio, jonka toimintaa voidaan muuttaa ainoastaan laitteistomodifikaatioiden kautta. ARP-radiopuhelin ja LV 217 ovat tästä esimerkkejä.
Ohjelmistolla kontrolloitavassa radiossa (esimerkkinä GSM-puhelin tai hyppivätaajuinen kenttäradio) kontrollitoiminnot on toteutettu ohjelmistolla, mutta esimerkiksi modulaatiomenetelmää ei voida muuttaa ohjelmistoa muuttamalla.
Ohjelmistoradiolla tarkoitetaan yleensä ohjelmistolla määritettyä radiota, jossa otetaan huomioon toteutuksen teknologiset rajoitteet. Tässä radiossa kaikki radiojärjestelmän toiminnot toteutetaan ohjelmistolla. Radioon voidaan tallettaa ja ladata uusia aaltomuotoja tai lisätä uusia ominaisuuksia vanhoihin aaltomuotoihin ilman laitteistomuunnoksia, esimerkkinä häirinnän vaimennus. Radion toimintaa rajoittavat etupään (RF/IF-osat, A/D-ja D/A-muuntimet) kaistanleveys ja dynamiikka-alue. Taajuusalueen muutos voi edellyttää RF/IF-osien vaihtamista. Tämän vuoksi ohjelmistolla määritettävät radiot suunnitellaan usein modulaarisiksi, jolloin RF/IF-moduulin vaihto on kohtalaisen helppoa.
thumb|400px|Kaavio ohjelmistoradion toiminnasta
Ideaalisessa ohjelmistoradiossa signaalin näytteistys vastaanottimessa tapahtuu suoraan RF-taajuudella ja vastaavasti lähettimessä signaalin muodostus tapahtuu suoraan lähetystaajuudella. Alle 30 MHz:n taajuudella tämä voidaan tällä hetkellä toteuttaa, mutta käytännössä tähän ryhdytään hyvin harvoin, muun muassa kustannus- ja tehonkulutussyistä.
Lopullisen ohjelmistoradion määritelmässä ei huomioida teknologisia rajoitteita. Se on idealistinen kuvaus radiosta, joka kykenee toimimaan missä tahansa radiojärjestelmässä ja on käytännössä mahdoton toteuttaa.
Ohjelmistoradion edut
Ohjelmistoradion käytön tarjoamia etuja ovat käyttäjän mahdollisuus käyttää hyväkseen erilaisten radioverkkojen palveluja yhdellä radiolaitteella, radion toiminnan muokkaaminen käyttäjän tarpeiden mukaan, sekä uusien palvelujen ja kokonaisten radiojärjestelmien käyttöönotto ilman laitteistomuutoksia.
Ohjelmistoradion tärkeänä sovelluksena on nähty gateway-toiminto kahden eri verkon välillä. Tehtävä on vaativa, koska esimerkiksi TETRA- ja GSM-järjestelmät poikkeavat niin paljon toisistaan, että sovitus on tehtävä kaikilla OSI-kerroksen tasoilla.
Langattomien sotilas-, viranomais- ja kaupallisten viestintäverkkojen kehittyminen IP-pohjaisiksi ja tulevaisuudessa jopa yhteinen signalointi (SIP) helpottaa merkittävästi verkkojen sovittamista ja tarjoaa mielenkiintoisia tulevaisuuden mahdollisuuksia. Ohjelmistoradiotukiasema voi automaattisesti tunnistaa terminaalin käyttämän aaltomuodon ja adaptoida lähetteensä sen mukaan.
Radiojärjestelmien lukumäärän lisääntymien aiheuttaa taajuusspektrin ruuhkautumista. Koska ohjelmistoradio toimii laajalla taajuusalueella ja sen käyttämä aaltomuoto määritetään ohjelmistolla, tulevaisuudessa ohjelmistoradion avulla voidaan kontrolloida spektrinkäytön tehokkuutta paremmin kuin perinteisillä tekniikoilla.
Toimintojen määrittäminen ohjelmistolla mahdollistaa myös häiriönsietokyvyn parantamisen. Koska myös häiriönvaimennusmenetelmät toteutetaan ohjelmallisesti, voidaan radion muistista ottaa käyttöön menetelmä, joka on suunniteltu kulloiseenkin tilanteeseen.
Silloin kun ohjelmistoradiota ei käytetä tiedonsiirtoon, sitä voidaan käyttää muuhun toimintaan. Sen avulla voidaan tarkkailla signaaliympäristöä, analysoida vastaanotettuja signaaleja ja suorittaa signaalien tulosuunnan estimointia. Toisin sanoen ohjelmistoradio voi toimia tiedusteluvastaanottimena.
Jos radion laskentakapasiteettia on varattu suunnitteluvaiheessa riittävästi, radio voi suorittaa spektrin monitorointia myös tiedonsiirron aikana. Tiedonsiirtokäyttöön suunniteltu radio ei luonnollisestikaan korvaa tiedusteluvastaanottimia, mutta se voi tarjota lisäkapasiteettia tiedusteluun.
Ohjelmistoradion eräs tulevaisuuden kehitysversio on kognitiivinen radio. Kognitiivinen radio on älykäs radio, joka oppii vuorovaikutussuhteessa käyttäjäänsä ja toimintaympäristöön. Kognitiivisessa radiossa voi olla spektrin monitorointia hyödyntävä älykäs taajuudenhallintajärjestelmä, joka automaattisesti ja dynaamisesti valitsee toimintataajuuden taajuuksien käyttötilanteen mukaan. Siviilipuolella onkin suuri kiinnostus kognitiiviseen radioon, koska se pystyy hyödyntämään parhaiten käytettävissä olevat niukat taajuusvarat.
Sotilasjärjestelmien yhteydessä puhutaan usein verkkokeskeisestä sodankäynnistä, jonka yksi mahdollistava elementti on heterogeeninen verkko. Digitaalisen taistelukentän keskeinen elementti on taistelukentän elektroniset osakokonaisuudet yhdistävä tietoliikennealusta. Ohjelmistoradion kyky toimia useissa järjestelmissä mahdollistaa tällaisen tietoliikennealustan toteutuksen.
Esimerkkejä ohjelmistoradiohankkeista
Yhdysvaltain miljardien dollarien hankkeen, Joint Tactical Radio System (JTRS) tavoitteena on kehittää radio, jossa jopa kymmenien tämän päivän yksittäisten radioiden toiminnot integroidaan ohjelmistoradioperiaatetta käyttäen yhteen radioon. JTRS:n kehittämästä SCA:sta (Software Communication Architecture) on tullut sotilaspuolella ohjelmistoradioiden de facto -ohjelmistoarkkitehtuuri ja NATO on ilmeisesti ottamassa sen myös käyttöön.
On toivottu, että SCA:sta tulisi laajasti hyväksytty ohjelmistoradioarkkitehtuuri, koska tämä muuttaisi ratkaisevasti sotilasradioiden liiketoimintamallia ja täysimääräisesti voisi toteutua ohjelmistoradion keskeisin etu: ”3rd party waveforms on 3rd party platforms”. Avoimien rajapintojen ansiosta radio voisi koostua eri laitetoimittajilta ostetuista yksiköistä ja radion sovellusohjelmat (= aaltomuodot) voisi ostaa toisilta toimittajilta. Malli olisi hyvin samanlainen kuin tämän päivän PC-tietokoneissa.
Itse asiassa ohjelmistoradiota voidaan hyvinkin verrata PC-tietokoneeksi, jonka sisäänmenoon on kytketty RF-etupää ja A/D/A-muuntimet. Kilpailun myötä hinnat laskisivat ja radion ostaja voisi myös itse räätälöidä ja kehittää uusia aaltomuotoja radioon. Edut olisivat kaiken kaikkiaan mittavat.
Suomessa ohjelmistoradiotekniikkaa on tutkittu 1990-luvun lopulta lähtien ja Suomalainen tiede- ja teollisuusyhteisö kulkee kärkirintamassa ohjelmistoradiotekniikan osaamisessa. Puolustusvoimat on myös toteuttanut teknisenä tutkimus- ja tuotekehityshankkeena ohjelmistoradiodemonstraattorin.
Insinöörisormus
thumb|Siro insinöörisormus valkokultaa. Insinöörisormus on insinöörien ammattisormus. Sormus kertoo ammattikunniasta ja perinteestä, ja sillä on Suomessa jo yli 37 000 kantajaa. Sormuksessa on vuodesta 1962 lähtien ollut Insinööriliiton tunnus, suhdeviivaimen poikkileikkaus. Tunnuksen on suunnitellut taidegraafikko Olof Eriksson. Erityisesti Tampereen teknillisen opiston oppilaskunnan keskuudessa käytettiin ratas-mutterisormusta ennen nykyistä sormusta.
Sormuksia valmistetaan keltakullasta, palladium-seostetusta valkokullasta ja perinteistä mallia myös hopeasta. Lisäksi on jubilee-malli, joka on koristettu timantein. Perinteisen mallin leveys on 4,8 mm ja siron mallin 3,3 mm. Sormusta pidetään vasemman käden keskisormessa. Yksinoikeus insinöörisormusten välittämiseen on Insinööriliitolla.
Kantatie 89
Kantatie 89 on Kainuussa kulkeva kantatie. Tie alkaa valtatieltä 22 Paltamon Mieslahdessa ja kulkee Kontiomäen pohjoispuolitse Revonkannan ja Härmänkylän kautta Kuhmossa sijaitsevalle Vartiuksen raja-asemalle, josta se jatkuu Venäjän puolelle Kostamukseen. Tien pituus on 104 kilometriä. Tie kuuluu yleiseurooppalaiseen TERN-tieverkkoon.
Reitti
Tie kulkee seuraavien kuntien alueella:
Tuuliviiri
thumb|Tuuliviiri Tuuliviiri on mittalaite, joka osoittaa tuulen suuntaa. Se on laakeroitu painopisteen alapuolelta niin, että se pääsee pyörimään vapaasti vaakasuuntaan. Laakerin etupuolella on pienempi pinta-ala tuulelle alttiina kuin laakerin takana. Niinpä viiri asettuu tuulen suuntaisesti siten, että tuulinuoli tai linnun nokka osoittaa suuntaan, josta tuuli puhaltaa, pohjoistuulella siis pohjoiseen.
Argumentum ad misericordiam
Argumentum ad misericordiam on argumentointivirhe, jossa pyritään vetoamaan sääliin tai empatiaan, ja perustelemaan sillä argumentointi oikeaksi.
Magna Carta Cartel
Magna Carta Cartel tai lyhyemmin MCC on ruotsalainen, Linköpingistä kotoisin oleva, alternative rockia ja poppia soittava yhtye. MCC on perustettu vuonna 2006. Perustajajäseniin kuuluva Martin Persner paljasti maaliskuussa 2017, että hän oli ollut seitsemän vuotta Ghostin jäsen eli "Nameless Ghoul"; kitaristi, joka tunnetaan nimellä Omega (tai Ether).
Tuuliviiri
Historiaa
thumb|Koristeellinen tuuliviiri, viirikukko Tuuliviireistä tai tuulipusseista on viitteitä Mesopotamiasta noin ajalta 2000–1500 eaa. Tuulien torni Ateenassa ensimmäiseltä vuosisadalta eaa. lienee vanhin säilynyt tuuliviiri.
Argumentum ad misericordiam
Esimerkkejä:
Magna Carta Cartel
Historia
Viisi kaverusta pani pystyyn Magna Carta Cartelin vuonna 2006. MCC:n perustajiin kuuluvat Martin Persner ja Simon Söderberg soittivat yhtyeessä kitaraa ja lauloivat. He molemmat soittivat kitaraa myöhemmin myös Ghostissa. Yhtyeessä jäsenenä on esiintynyt myös Tobias Forge, joka on tunnettu Ghostin laulajana nimellä Papa Emeritus. MCC:n jäseniä ovat myös Arvid Persner ja Pär Glendor. Ensimmäinen levytys, EP Valiant Visions Dawn, ilmestyi 2008 ja sisälsi kolme kappaletta. EP:n julkaisi Sounds Of Zilence digitaalisena, ja sen saattoi ladata ilmaiseksi. Ensimmäinen LP Goodmorning Restrained julkaistiin 2009, jälleen Sounds Of Zilencen toimesta. Levyllä on yksitoista kappaletta, ja esimerkiksi Discogsen arvoisteluissa levy saa pistemäärän 4,78/5.
Argumentum ad misericordiam
''Olet arvostellut kokeeni väärin. Opiskelin hartaasti sitä varten. Jos hylkäät kokeen, elämäni on pilalla!''
Magna Carta Cartel
Historia
Yhtye pistettiin kuitenkin tauolle ensimmäisen levyn ilmestymisen jälkeen. MCC:lle ei jäänyt aikaa eikä energiaa, sillä Persnerin, Söderbergin ja Forgen toinen bändi Ghost vaati heiltä täyden huomion. Tilanne muuttui vuonna 2016. Ghostin jäsenet olivat pysyneet nimettöminä. Mutta maaliskuussa 2017 Martin Persner julkaisi YouTubessa tiedotteen, jossa hän kertoi olleensa seitsemän vuotta, aina heinäkuuhun 2016 asti Ghostin rytmikitaristi Omega (tai Quintessence). Persner ei tarkemmin selittänyt mikä oli johtanut siihen, että hän ei enää ollut Ghostin jäsen. Tiedotteessaan hän kiitti tuesta, jota faneilta oli tullut yhtyeelle ja hänelle itselleen, sekä kertoi, että MCC eli Magna Carta Cartel on pystyssä jälleen.
Tuuliviiri
Historiaa
Varsinkin Keski-Euroopassa käytetään kukon muotoisia tuuliviirejä. Paavin kerrotaan 800-luvulla määränneen, että jokaisen Euroopan kirkon katolle tuli asettaa kukko muistoksi Jeesuksen ennustuksesta Pietarille (Mutta hän sanoi: "Minä sanon sinulle, Pietari: ei laula tänään kukko, ennen kuin sinä kolmesti kiellät tuntevasi minua." Luukas 22:34). Sattumalta huomattiin, että nämä kukot kääntyilivät tuulen suunnan mukaan.
Argumentum ad misericordiam
''Toivon että pidät opinnäytetyöstäni. Tein sitä kuusi vuotta, enkä tiedä mitä tehdä, jos hylkäät sen.''
Ticodendraceae
Ticodendraceae on yhden lajin (Ticodendron incognitum) muodostama kasviheimo koppisiemenisten Fagales-lahkossa.
Tuntomerkit
Kasvi on puu, jolla on T:n muotoiset erittämättömät solukarvat. Lehdet ovat kahteen kertaan sahalaitaiset ja korvakkeelliset; korvake ympäröi varren. Puu on kaksikotinen tai harvoin sekaneuvoinen, tuulipölytteinen. Hedekukat sijaitsevat pystyissä kukinnoissa ja ovat kehättömiä. Heteitä on kahdeksasta kymmeneen tai enemmän, ja palho on vähintään ponnen mittainen. Emikukat sijaitsevat yksittäin ja niissä on vähäpätöinen ja yhteen kasvanut kehä sekä joskus joutoheteitä. Luotit ovat pitkät. Hedelmä on luumarjamainen.
Levinneisyys
Ticodendron incognitum kasvaa Keski-Amerikassa.
Luokittelu
Ticodendraceae on koivukasvien (Betulaceae) lähisukulainen; ne muodostavat sisarusparin Fagales-lahkon evoluutiopuussa, ja niiden yhteisen kladin ominaisuuksia ovat kaarnan kivisolukasaumat, limasolut, kaksirivinen lehtiasento ja ponnen teekojen erillisyys.
Magna Carta Cartel
Musiikkityyli
Osa MCC:n kappaleista on rauhallisia ja tunnelmallisia instrumentaaleja, osa tarttuvia popmelodioita, joko instrumentaaleina tai sisältäen lyriikkaa. Jälkimmäisistä käy esimerkiksi vaikkapa The Demon King -EP:n kappale "Turn" tai Goodmorning Restrained -levyn instrumentaali "So long". Bändin Facebook-sivuilla heidän tyylilajeikseen mainitaan "rock, pop, dream ja nightmare". Yhtye kuvailee myös soittavansa radio-editoitua elokuvamusiikkia tai taianomaista rockia, "magical rock music". Bändi maalaa musiikistaan kuvan, jossa esiintyvät nimet Vangelis, Tom Petty, U2, Joy Division, ABBA, Brian Eno, Jean Michel Jarre, Metallica, Mike Oldfield, Koto, The Beatles, Morricone ja Moroder (jne.).
Valkea aine
Valkea aine (lat. substantia alba) on pääosin valkeista hermosyistä muodostunutta aivokudoksessa harmaan kuorikerroksen alla ja selkäytimen reunaosissa sijaitsevaa hermokudosta. Se koostuu pääasiassa aivoon tulevista ja sieltä lähtevistä sekä aivokuoren eri osien välisistä aksoni- eli viejähaarakekimpuista. Valkea aine saa värinsä aksonikimppujen myeliinitupista.
Johanna Juhola
Johanna Juhola (s. 26. tammikuuta 1978 ) on suomalainen harmonikkataiteilija ja säveltäjä. Hänen instrumenttinsa on kromaattinen 5-rivinen harmonikka. Juholalta on ilmestynyt viisi sooloalbumia; Miette (2006), Fantasiatango (2010), Tango Roto Live (2010), Fantasiatango 2 (2012) ja Diivan jäljet (2018). Juhola on opiskellut harmonikansoittoa Sibelius-Akatemian kansanmusiikin osastolla ja valmistui musiikin maisteriksi 2008.
Johannan säveltämää musiikkia esittävät yhtyeet Johanna Juhola Trio, Johanna Juhola Reaktori ja Johanna Juhola & Imaginary Friends.
Johanna on soittanut mm. seuraavien kokoonpanojen ja artistien kanssa Emma Salokoski, Turku Jazz Orchestra, Oulu Sinfonia, Rinneradio, PMMP, Don Johnson Big Band, Tapiola Sinfonietta, Pori Sinfonietta, How Many Sisters, JPP, Lauri Tähkä, Philomela ja KYN -kuorot.
Luettelo Helsingin muistolaatoista
Luettelo Helsingin muistolaatoista sisältää Helsingin puistoissa, kaduilla ja aukioilla olevat pysyvät muistolaatat, jotka sisältävät tekstin lisäksi kuva-aiheita. Ne kuuluvat joko Helsingin taidemuseon kokoelmiin, tai ovat julkisilla paikoilla olevia liikelaitosten, yritysten, valtion ja yksityisten tonteilla sijaitsevia ja näiden omistamia muistolaattoja. Rakennusten sisällä olevia muistolaattoja ei mainita. Luettelossa ei mainita pelkästään tekstejä sisältäviä muistolaattoja.
Helsingin julkiset patsaat ja muistomerkit ovat artikkelissa Luettelo Helsingin julkisista taideteoksista ja muistomerkeistä.
Herra Hermanni
Herra Hermanni (Mr. Abernathy) on yhdysvaltalaisten Ralston Jonesin ja Frank Ridgewayn vuodesta 1957 lähtien tekemä humoristinen sarjakuva, jonka päähenkilönä on oikukas ja nuorten naisten seurasta nauttiva iäkäs miljonääriliikemies. Ridgeway toimi käsikirjoittajana ja Jones piirtäjänä vuoteen 1980 asti, josta lähtien Ridgeway myös piirsi sarjaa kuolemaansa 1994 saakka. Suosituimmillaan Mr. Abernathya syndikoitiin satoihin sanomalehtiin. Suomessa sarjakuvan lyhyitä strippejä julkaistiin Helsingin Sanomissa vuodesta 1958 ja sivun mittaisia tarinoita pitkään Apu-lehdessä, molemmissa nimellä Herra Hermanni.
Belgian Grand Prix 2004
Belgian Grand Prix 2004 (virallisesti LXI Foster's Belgian Grand Prix) oli Formula 1 -kauden 2004 14. osakilpailu, joka ajettiin 29. elokuuta 2004 Spa-Francorchampsin radalla Belgiassa. Kilpailun voitti McLarenin Kimi Räikkönen, jolle voitto oli kauden ensimmäinen ja uran toinen. Toiseksi sijoittui Ferrarin Michael Schumacher joka varmisti uransa seitsemännen maailmanmestaruuden.
Marraskuussa Belgian GP valittiin F1 Racing -lehden kansainvälisessä lukijaäänestyksessä kauden parhaaksi kilpailuksi.
Lauantain ensimmäinen harjoitusjakso
Lauantain ensimmäinen harjoitusjakso peruttiin sateen ja sumun takia.
Lauantain toinen harjoitusjakso
Lauantain toinen harjoitusjakso lyhennettiin 15 minuuttiin.
Tilanne kuljettajien ja valmistajien MM-sarjassa
{|
Kenneth Waltz
pienoiskuva|Kenneth Waltz Kenneth Neal Waltz (8. kesäkuuta 1924 Ann Arbor, Michigan – 12. toukokuuta 2013 New York ) oli Columbian yliopiston opettaja ja kansainvälisten suhteiden tutkija. Hän oli eräs neorealismin perustajista. Hän valmistui filosofian tohtoriksi (Ph.D.) Columbian yliopistosta 1957. Waltz kuului myös amerikkalaiseen American Academy of Arts and Sciences -tiedeyhteisöön.
Shambo
Shambo oli kuusivuotias friisiläinen sonni, joka eli hindujen Skanda Valen temppelissä lähellä Llanpumsaintia Walesissä.
Shambolla todettiin eläinlääkärin tarkastuksessa ihokokeessa 27. huhtikuuta 2007 eläintuberkuloosi, jonka jälkeen Department for Environment, Food and Rural Affairs (DEFRA) määräsi eläimen teurastettavaksi. Määräystä seurasi kolmikuukautinen oikeustaistelu, mukaan lukien vetoomus hallintotuomioistuimeen, joka julisti päätöksen mitättömäksi sillä perusteella, että se rikkoi Euroopan ihmisoikeussopimuksen 9. artiklaa. Walesin kansalliskokouksen hallitus vetosi kuitenkin päätöksestä ja vetoomustuomioistuin määräsi 23. heinäkuuta 2007 eläimen teurastuksen lailliseksi.
Temppelin edustajien mukaan ihokokeella tehty tuberkuloosidiagnoosi ei ole riittävän tarkka ja Shamboa tutkineen eläinlääkärin mukaan sillä ei ollut oireita. Walesin kansalliskokouksen raportin mukaan koe ilmaisee 99,9 %:n tarkkuudella altistuksen tuberkuloosinbakteerille ja diagnoosin voi varmistaa vain ruumiinavauksessa. Ihokokeen hyväksyvät Euroopan unioni ja World Organisation for Animal Health. Temppelin mukaan eläintä voisi hoitaa antibiooteilla ja se pyysi lupaan hoitoon, mutta Britanniassa ei ole hyväksytty yhtään antibioottivalmistetta eläintuberkuloosin hoitoon.
Temppelille ilmoitettiin eläimen viennistä pois torstaina 26. heinäkuuta 2007 kello 08:00. Eläinlääkärit saapuivat kello 8:50 poliisin kanssa, mutta munkit eivät päästäneet heitä sisään. Poliisit tulivat uudelleen paikalle oikeuden määräyksen kera kahdelta iltapäivällä ja sen jälkeen neljältä leikkuuvälineiden kanssa, joilla he pääsivät portista läpi ja poistivat paikalta protestoijat, joista osa oli tullut paikalle Uudesta-Seelannista ja Sveitsistä asti. Eläin saatiin kuljettua teurastajalle puoli kahdeksan aikaan illalla. Walesin kansalliskokouksen hallitus ilmoitti, että ruumiinavauksessa sonnissa oli löydetty tuberkuloosin merkkejä.
Hamari
Hamari voi tarkoittaa:
Uraeus
pienoiskuva|upright|Vihreäksi lasitettu ureus-amuletti.
Alun perin Uraeus oli Ala-Egyptin suojelija Wadjet ja myöhemmin se yhdistettiin Nekhbetin kanssa ja niistä tuli yhdessä Nebty, kaksi naista, jotka suojelivat yhdistynyttä Egyptiä. Faaraot käyttivät diadeemiä, jossa oli kuvattuna Nekhbet sekä Wadjet uraeus-käärmeen muodossa. Faaraoon läheisesti liittyvät Horus- ja Seth-jumalat kuvattiin myös usein uraeuksella koristetuin päähinein. Uraeuksen sanottiin sylkevän tulta faaraon vihollisten päälle. Faaraon nebty-nimen esittelyssä Wadjet kuvattiin korin päällä olevana uraeuksena. upright|pienoiskuva|vasen|Uraeus kuvattuna [[Tutankhamonin kuolinnaamion diadeemissa.]]
Tomi Mustonen
Seuraura
7-vuotiaana jääkiekon aloittanut Mustonen on Oulun Kärppien kasvatti. Hän pelasi Haapalehdon Majavien ja Lintulan Hurttien kaupunkijoukkueissa, jonka jälkeen Mustonen siirtyi Kärppien edustusjuniorijoukkueeseen vuonna 1994. Kaudella 1998–1999 hän voitti koko C-nuorten SM-sarjan maalipörssin 26 osumallaan. Keväällä 2000 Mustonen voitti B-nuorten Suomenmestaruuden. Hän teki liigadebyyttinsä kaudella 2001–2002, jolloin Mustonen pelasi SM-liigassa yhdeksän runkosarjaottelua jääden niissä ilman tehopisteitä. Suurimman osan kaudestaan hän pelasi kuitenkin Kärppien A-nuorissa, joiden sisäisen pistepörssin voiton Mustonen jakoi Juha-Pekka Haatajan kanssa tehoilla 17+19=36.
Mustonen jatkoi Mestis-uraansa Kalevan Pallon riveissä kaudella 2004–2005. Hän voitti tehoilla 23+38=61 koko Mestiksen piste- ja syöttöpörssin. Mustonen valittiin kauden päätteeksi Mestiksen parhaaksi hyökkääjäksi ja ensimmäiseen tähdistökentälliseen. Hän voitti keväällä 2005 Mestiksen-mestaruuden ja oli nostamassa KalPaa SM-liigaan.
Kaudeksi 2005–2006 Mustonen palasi kasvattajaseuraansa Kärppiin kolmevuotisella sopimuksella. Hän teki ensimmäisellä kaudellaan SM-liigan yhden kauden piste-ennätyksensä tehoilla 8+13=21. Mustonen voitti SM-pronssia keväällä 2006. Kaksi seuraavaa kautta päättyi Suomenmestaruuteen. Hän edusti Kärppiä myös Euroopan seurajoukkueiden mestaruusturnauksessa vuosina 2006 ja 2008. Mustonen ei kolmen sopimuskautensa aikana kuitenkaan löytänyt lopullista paikkaansa joukkueen kokoonpanossa ja hän pelasi varsin pienessä roolissa.
Mustonen siirtyi kaudeksi 2008–2009 kolmivuotisella sopimuksella Rauman Lukkoon. Hänen kautensa osoittautui kuitenkin pettymykseksi. Joukkueen suurimpiin alisuorittajiin lukeutuneelta Mustoselta odotettiin maaleja ja hän pelasi paljon Lukon ykkösketjussa Mustoselle juniorivuosilta tuttujen ketjukavereiden, Pekka Saarenheimon ja Juha-Pekka Haatajan rinnalla. Mustonen teki runkosarjassa lopulta vain kolme maalia ja 18 tehopistettä. Kevään 2009 playouteissa hän mursi jalkansa ja joutui loppukaudeksi sivuun. Vamma uusiutui kauden 2009–2010 kynnyksellä. Toivuttuaan siitä Mustonen jätti Lukon ja siirtyi kolmen ottelun try-outin kautta HockeyAllsvenskan-joukkue IF Björklöveniin. Joukkue putosi kauden päätteeksi Ruotsin I-divisioonaan.
Kaudeksi 2010–2011 Mustonen siirtyi Itävallan Erste Bank Eishockey Ligassa pelaavaan HDD Olimpija Ljubljanaan. Hän oli 22 osumallaan joukkueen toiseksi paras maalintekijä Petr Šachlin kanssa. Mustonen teki kauden jälkeen jatkosopimuksen Olimpijan kanssa. Hänen toinen kautensa 2011–2012 ei alkanut kuitenkaan kovinkaan hyvin, sillä Mustonen teki 23 ottelussa vain tehot 3+2=5. Joulukuussa hänen sopimuksensa joukkueesen purettiin. Tammikuussa Mustonen löysi itselleen uuden joukkueen, kun hän teki sopimuksen Tanskan AL-Bank Ligaenissa pelannen Herning Blue Foxin kanssa. Joukkue etsi hyökkääjää loukkaantuneen Marty Guerinin tilalle. Mustonen voitti kauden päätteeksi Tanskan-mestaruuden.
Lokakuun 2012 lopulla koko alkukauden 2012–2013 vapaana agenttina ollut Mustonen teki ottelukohtaisen sopimuksen Mestiksen nousijajoukkue HC Keski-Uusimaan kanssa. Hän oli joukkueen toiseksi paras pistemies Jesse Urosen jälkeen tehtyään 29 ottelussa tehot 12+13=25, kunnes Mustonen siirtyi tammikuun 2013 lopulla Kazakstanin mestaruussarjassa pelaavaan Arlan Kokshetau'un. Kaudeksi 2013–2014 hän palasi vuoden mittaisella sopimuksella HC Keski-Uusimaahan. Mustonen oli joukkueen toiseksi paras pistemies Roope Rannan jälkeen tehoilla 20+29=49. Hän jakoi Mestiksen pistepörssin kymmenennen sijan TuTon Anrei Hakulisen kanssa.
Elokuussa 2014 Mustonen teki sopimuksen Ruotsin kolmanneksi korkeimmalla sarjatasolla Hockeyettanissa pelaavan Kiruna IF:n kanssa. Hän johti joukkueen sisäistä syöttöpörssiä ja oli sisäisessä pistepörssissä toinen Oskar Fredrikssonin kanssa, kunnes Mustonen siirtyi siirtotakarajalla helmikuussa 2015 loppukauden 2014–2015 kattaneella sopimuksella Mestiksen nousijajoukkue KeuPa HT:n riveihin. Syyskuussa 2015 hän teki loppukauden 2015–2016 kattavan sopimuksen Hockeyettan-joukkue Kristianstads IK:n kanssa oltuaan alkukauden ilman sopimusta.
Maajoukkueura
Mustonen edusti myös Mestis-maajoukkuetta sekä joulukuussa 2003 että 2004.
Mauro Icardi
Mauro Emanuel Icardi Rivero (s. 19. helmikuuta 1993 Rosario) on argentiinalainen jalkapalloilija, joka pelaa Turkin Turkin Süper Ligissa Galatasarayssa. Pelipaikaltaan molempijalkainen Icardi on keskushyökkääjä. Icardi tunnetaan temperamenttisena pelaajana. Hän kuuluu myös Argentiinan jalkapallomaajoukkueeseen.
Seurajoukkueura
Icardi edusti espanjalaisseura FC Barcelonan juniorijoukkueita vuosina 2008–2011. Vuonna 2011 hän jätti seuran ja siirtyi italialaiseen Sampdoriaan. Sampdoriassa Icardi teki ammattilaisdebyyttinsä toukokuussa 2012, kun seura pelasi vielä Serie B:ssä. Kauden jälkeen Sampdoria nousi Serie A:han ja Icardi jatkoi seurassa. Hänen kautensa Serie A:ssa oli hyvä, hänen onnistuttua muun muassa kahdesti mestaruuden sittemmin voittanutta Juventusta vastaan 2–1-voittoon päättyneessä pelissä. Lopulta Icardin maalit takasivat genovalaisjoukkueelle sarjapaikan säilytyksen.
2013 huhtikuussa selvisi, että Icardi siirtyy tulevaksi kaudeksi Inter Milaniin. Hän teki virallisen debyyttinsä seurassa elokuussa 2013 ja teki kauden 2013–2014 aikana yhdeksän maalia 24 pelissä. Kausi 2014–2015 alkoi Icardin osalta hyvin, kun hän viimeisteli uransa ensimmäisen Serie A-hattutemppunsa syyskuussa 2014 US Sassuoloa vastaan 7–0 päättyneessä ottelussa. Hän teki kaudella 2014–2015 36 ottelussa 22 maalia ja jakoi sillä Serie A:n maalikuninkuuden Hellas Veronan Luca Tonin kanssa. Hän voitti Serie A:n maalikuninkuuden toistamiseen kaudella 2017–2018 viiemisteltyään 29 maalia. Kaikkiaan hän teki Interille 188 Italian pääsarjaottelussa 111 maalia.
Icardin ilmoitettiin siirtyvän vuoden mittaiselle lainalle osto-optiolla Paris Saint-Germainiin syyskuussa 2019. Hän voitti lainakaudellaan triplamestaruuden: Ligue 1:n, Ranskan cupin ja Ranskan liigacupin. Mestarien liigassa hän teki seitsemässä ottelussa viisi maalia, muttei päässyt kentälle tappiollisessa loppuottelussa. Hän siirtyi 50 miljoonan euron summalla pysyvästi Paris Saint-Germainiin kesällä 2020.
Maajoukkueura
Icardi on edustanut Argentiinaa alle 20-vuotiaiden tasolla, vaikka hän ei ole koskaan edustanut yhtäkään argentiinalaista seuraa. Hän tuntee silti Argentiinassa syntyneenä itsensä argentiinalaiseksi. Argentiinan jalkapallomaajoukkueessa hän teki debyyttinsä lokakuussa 2013 MM-karsintaottelussa Uruguayta vastaan. Hän ei ollut mukana itse MM-kisoissa, joissa Argentiina saavutti hopeaa. Marraskuussa 2018 Icardi teki kahdeksannessa maaottelussaan maalin Meksikoa vastaan.
Yksityiselämä
Icardi on naimisissa argentiinalaisen mediapersoonan Wanda Naran kanssa. Nara oli aiemmin naimisissa Icardin entisen joukkuetoverin Maxi Lópezin kanssa, jolloin Icardilla ja Wandalla oli salasuhde Lópezin seläntakana. Salasuhteen paljastuttua Lopez ja Wanda erosivat. Nara ja Icardi menivät naimisiin vain noin puoli vuotta Lópezin ja Naran eron jälkeen. Sampdoriaa edustanut López suuttui tästä ja kieltäytyi kättelemästä maanmiestään Icardia Sampdorian ja Interin välisessä ottelussa, jolle annettiin mediassa lempinimi Wanda-derby.
Harjun oppimiskeskus
Harjun oppimiskeskus on yksityinen luonnonvara-alan oppilaitos Virolahdella. Harjussa annetaan hevosalan, puutarha-alan, maatalousalan, metsäalan sekä luonto- ja ympäristöalan ammatillista koulutusta.
Ana María Matute
Ana María Matute (26. heinäkuuta 1926 Barcelona, Espanja – 25. kesäkuuta 2014 ) oli espanjalainen kirjailija. Hän on kirjoittanut romaaneja ja novelleja. Hänen voimakkaan mielikuvituksen värittämien teostensa tyyli on aaltoilevaa ja ylikuormittunutta, paikoin ristiriitaista.
Harjun oppimiskeskus
Suomen valtio luovutti oppilaitoksen omistuksen sekä vastuun opiskelun järjestämisestä vuonna 1996 Harjun Oppimiskeskus Oy:lle, jonka osakkeista puolet on lähikuntien omistuksessa ja toisen puolen omistavat alan järjestöt, kuten MTK, ProAgria ja Kymen-Karjalan hevosjalostusliitto. Koulutilan nykykoko on noin 900 ha, josta metsää noin 700 ha. Alueet ovat yhteyskäytössä ns. Kolmikannalla, eli Harjulla, Reserviupseerikoululla ja Metsähallituksella.
Koulutus
Harjussa voi opiskella hevostenhoitajaksi, ratsastuksenohjaajaksi, hevospalveluohjaajaksi, ratsastuksenopettajaksi, kengittäjäksi, puutarhuriksi, viheraluerakentajaksi, maaseutuyrittäjäksi, metsuri-metsäpalvelujen tuottajaksi, metsäenergian tuottajaksi, luonnonvaratuottajaksi tai luonto-ohjaajaksi. Lähes tuhannen hehtaarin maatila antaa erinomaiset puitteet monipuolisen opetuksen järjestämiselle.
Opiskelijapaikkoja on runsaat 200. Harju on sisäoppilaitos, perustutkinnoissa opiskeleville koulutus, asuminen ja ruokailu ovat maksuttomia.
Luonnonvara-alan opetuksessa hyödynnetään Vahtivuoren luonnonnäyttömöä ja luonnonvaratuottajien opetuskeittiötä. Kartanopuutarha lampialueineen mahdollistaa monipuolisen puutarha-alan opetuksen.
Opetus painottuu käytännön oppimiseen ja osaamista voi hankkia erilaisissa oppimisympäristöissä oppilaitoksessa ja työpaikoilla. Oppilaitoksen aktiivipihatto, kaksi maneesia,kaksi ratsastuskenttää, maastoesterata, harjoitusravirata, kengityspaja, kukkasidontaluokka, puistotyöhalli, konehalli, luontokeittö sekä noin 1000 hehtaarin maatila tarjoavat erittäin monipuoliset puitteet opiskelulle. Työpaikalla tapahtuvaa oppimista järjestetään niin kotimaassa kuin ulkomaillakin.
Aktiivipihatto
Harjun oppimiskeskus on ottanut vuonna 2019 ensimmäisenä hevosalan oppilaitoksena Suomessa käyttöön aktiivipihaton. Aktiivipihatto ja sen myötä toteutettavat hankinnat mahdollistavat Harjuun uudenlaisen oppimisympäristön, syventäen ja monipuolistaen alan ammatillisen koulutuksen sisältöä ja vaikuttavuutta.
Aktiivipihatto mahdollistaa hevosille luonnollisen, lajityypillisen jatkuvan liikkumisen ja elämisen laumassa. Hevoset päättävät itse, ovatko ulkona, sisällä vai katoksen suojassa. Ulkoalueet on suunniteltu niin, että hevosten on liikuttava aktiivisesti päästäkseen ruokinta- ja juoma-automaateille. Ruokinta-automaatit annostelevat hevosille heinää ja väkirehua yksilöllisesti eläinten kaulassa olevien tunnisteiden mukaan.
Esteratsastussimulaattori
Harjun oppimiskeskus investoi vuonna 2017 esteratsastussimulaattoriin. Simulaattori antaa ratsastajalle palautetta tekniikasta ja ongelmakohdista, muun muassa istunnan painopistealueista ja apujen käytöstä. Ohjelmoitava simulaattori toimii kaikissa askellajeissa. Harjun ratsastussimulaattori oli tiettävästi ensimmäinen Suomessa, jolla voi kouluratsastuksen lisäksi myös hypätä esteitä kenttä- ja maasto-olosuhteissa. Vuonna 2020 Harjussa otettiin käyttöön toinen esteratsastussimulaattori.
Historia
Katariina Suuren aikoihin 1700-luvun lopulla Viipurissa toimiva kollegiasessori Johan Henric Elfving oli saanut Ravijoen kylän Harjun tilaan asukasoikeuden. Johanin poika Anton Elfving nimitettiin 1812 Kymin kihlakunnan kruununvoudiksi ja hän päätti asettua asumaan Harjuun. Hän rakennutti tilalle päärakennuksen ja muita talousrakennuksia ja näin Harjun sai alkunsa.
Baeckmannien aika 1833–1870
Pyhtäällä sijaitsevan Stockforsin tilan sen aikainen omistaja Gustaf Schatelowitz toimi Venäjän armeijassa ja hän otti kasvattipojakseen Fredrik Baeckmanin, joka myöhemmin kohosi Venäjän armeijassa everstiluutnantiksi. Hän nai kasvatti-isänsä tyttären ja hankki armeijan tuloillaan ja Englannista saaduilla perintörahoilla Harjun hovin ja sen ympärysmaita 1833.
Fredrik ja hänen poikansa Woldemar Baeckman kehittivät Harjusta määrätietoisesti maatilaa. Harjuun tuotiin muun muassa Skotlannista ostetut, Suomen ensimmäiset ayshire-rotuiset sonni ja kaksi lehmää ja 10 vuotta myöhemmin Harjussa siirryttiin uuteen ruokintamenetelmään eli sisäruokintaan myös laidunaikana. 1860-luvun lopulla rakennettiin meijeri, jossa valmistettu voi myytiin pääsääntöisesti Pietariin.
Harjun hovin pellot olivat ensimmäisiä tiiliputkilla salaojitettuja peltoja Suomessa. Tilalla oli lisäksi nahanparkkaamo, mylly ja viinanpolttimo. Kauppaa käytiin Pietariin ja Englantiin, nahkavuotia vietiin jopa Etelä-Afrikkaa.
Vuonna 1857 Harjuun kuuluvalla Haililan tilalla aloitti Suomen ensimmäinen kunnallinen kansakoulu. Seuraava vuonna oli perustettiin koulu myös tytöille.
Uudistukset maksoivat Woldemarille ja hän ajautui konkurssiin 1870 ja tila huutokaupattiin.
Emil von Qvanten kirjoitti Suomen laulun 15-vuotiaana kadettina Harjun hovissa 1840-luvun alussa.
Suomen valtion aika vuosina 1884–1995
Muutamien omistaja vaihdosten jälkeen tila lunastettiin valtiolle ja Harjuun perustettiin suomenkielinen maatalousoppilaitos 1889. Maamiestalvikurssit olivat ensimmäiset laatuaan Suomessa ja pian niitä ruvettiin pitämään muuallakin. Harju tarjosi monille kansakoulun käyneille hyvän jatkokoulutuspaikan, jossa menestyminen toi vakinaisen ammatin ja mahdollisuuden jopa sosiaalisen aseman nostoon. Kouluun otettiin noin puolet hakijoista. Ensimmäisinä vuosina oppilaat tulivat ympäri Suomea, mutta erityisesti maataloudellisesti kehittyneistä Uudenmaan, Hämeen ja Lounais-Suomen lääneistä.
Valtio luovutti oppilaitoksen ylläpidon vuonna 1995 Harjun oppimiskeskus Oy:lle, jonka osakkeista puolet on lähikuntien omistuksessa ja toisen puolen omistavat alan järjestöt
Tangan taistelu
Tangan taistelu oli ensimmäisen maailmansodan aikana käyty taistelu silloisessa Saksan Itä-Afrikassa sijainneen Tangan sataman hallinnasta 3.–5. marraskuuta 1914. Taistelu alkoi brittien yrityksestä vallata satama maihinnousulla ja se päättyi fiaskomaiseen tappioon briteille Arthur Edward Aitkenin määrätessä joukkonsa takaisin aluksille.
Tausta
thumb|vasen|[[Tanga postikortissa vuodelta 1914.]] Ensimmäisen maailmansodan syttyessä Saksa hallitsi siirtomaanaan Saksan Itä-Afrikkaa ja Iso-Britannia Brittiläistä Itä-Afrikkaa.
Britit olivat laatineet ennen sotaa vuonna 1912 alueen operaatiosuunnitelman, jonka mukaan Itä-Afrikassa oli liian pienet omat joukot (King's African Rifles) hyökkäyksien toteuttamiseen. Hyökkäys Saksalaiseen Itä-Afrikkaan vaatisi Brittiläisen Intian joukkoja (Indian Expeditionary Force eli IEF). Intialaiset joukot muodostaisivat B ja C ryhmän. Ryhmä B valtaisi Dar es Salaamin sataman C:n tukiessa Brittiläisen Itä-Afrikan joukkoja.
Vielä syyskuussa 1914 Itä-Afrikka oli brittien Intian toimistolle vähämerkityksellinen samalla, kun joukkoja valmistauduttiin lähettämään esimerkiksi Osmanien valtakuntaa vastaan. Se tuli kuitenkin ajankohtaisemmaksi saksalaisten risteilijöiden, kuten SMS Königsbergin alkaessa uhata merireittejä Intiaan. Ryhmä B:n johtoon asetettiin nyt kenraalimajuri A. E. Aitken. Ryhmä B sai myös aikaisempaa laajemman tehtävän. Sen tuli vallata paitsi Dar es Salaam, mutta myös Tangan satama. Hyökkäys alkaisi pohjoisemman Tangan valtauksella. Satamien varmistamisen jälkeen tuettaisiin ryhmä C:n hyökkäystä maalla, jonka britit uskoivat johtavan saksalaisten antautumiseen Itä-Afrikassa.
Britit olettivat Tangan olevan käytännössä puolustamattoman saksalaisten pääjoukkojen ollessa Moshin suunnalla ja brittien ilmaantumisen johtavan nopeasti yleiseen kapinaan alueella. IEF B koostui lopulta noin 8 000 sotilaasta, joita vastassa uskottiin olevan pääasiassa Moshin suunnalla pois Tangasta olleet 4 500 saksalaista. IEF B koostui kahdesta prikaatista, toinen Bangaloresta ja toinen Intian ruhtinaskunnista. Kerättyjä joukkoja luonnehdittiin joiltakin tahoilta Intian huonommiksi, mutta Aitken uskoi niiden kykyyn kukistaa saksalaisten "neekerit" helposti.
Saksalaisia puolustajia johti Paul von Lettow-Vorbeck. Hän johti Itä-Afrikan Schutztruppe-joukkoja, jonka miehistö koostui afrikkalaisista sotilaista (askari) ja eurooppalaisista upseereista. Joukkojen tulivoima oli vähäinen, mutta saksalaiset olivat harjaantuneet niin sanotussa pensassodankäynnissä pienissä yksiköissä.
Taistelu
thumb|Kuollut intialainen sotilas. Tangalle oli päätetty antaa yhden tunnin varoitus etukäteen. 2. marraskuuta kello 07.05 kapteeni F. W. Caulfeildin komentama HMS Fox vaatien Tangan saksalaista piirijohtaja Auracheria antautumaan. Auracher vastasi tarvitsevansa lisäohjeita omilta komentajiltaan ja kello 10.40 Caulfeild ilmoitti Aitkenille, että Tanga ei ollut vieläkään antautunut. Aitkenin IEF B oli saapunut kuljetuslaivoilla Mombasasta horisontin taakse Tangan edustalle. Alun perin tarkoitus oli ollut, että mukana olisi myös taistelulaiva HMS Goliath, mutta se oli sattunut rikkoutumaan Mombasassa. Koska Caulfeild ei halunnut tukea omalla aluksellaan hyökkäystä satamaan miinojen pelossa, Aitken päätti nousta maihin sataman sijaan kauempana rannikolla.
Laivat alkoivat saapua rannikolle vasta iltapäivällä ja hämärä oli jo laskeutumassa ensimmäisten joukkojen noustessa maihin. Vastaavaa toimintaa ei ollut harjoiteltu etenkään pimeässä. Aamun sarastaessa 3. marraskuuta väsyneet ja sekaantuneet joukot olivat viimein maissa. Etujoukot lähtivät kohti Tangaa kello 04.30 aamulla. Niiden eteneminen pysähtyi kaupungin itälaidalle kello 05.30. Tiheä pensaikkomaa vaikeutti tiedustelua ja saksalaiset puolustajat iskivät etujoukkojen selustaan ajaen sen takaisin lähtöpaikkaansa kello 10.00 mennessä. Tangaa puolusti vielä tällöin vain yksi poliiseista koottu saksalainen komppania, jonka tarkoituksena oli oikeammin vain ylläpitää järjestystä. Lettow oli saanut tiedustelutietoja brittien lähestymisestä, mutta hänen huomionsa oli edelleen pohjoisessa. Hän uskoi brittien etenevän samalla kohti Moshia, joten hän aikoi vastata räjäyttämällä Tangaan kulkevan rautatien ja yrittämällä näin eristää rannikon mahdollisen sillanpääaseman. Samanaikaista hyökkäystä pohjoisessa ei kuitenkaan ollut luvassa. Lopulta Lettow oli lähettänyt kolme komppaniaa Tangan länsipuolelle, jotka olivat liikkeellä rautateillä jo 2. marraskuuta.
Lettow itse saapui Tangaan yöllä 3.–4. marraskuuta. Hän päätti itse tiedustella brittien asemia polkupyörällä. Hän päätti puolustaa nyt kaikkiaan 7 komppaniaa käsittävine joukkoineen Tangaa sen itäpuolella. Britit alkoivat edetä 4. marraskuuta täynnä olleelta maihinnousurannaltaan. Tykistöä ei oltu tuotu rannalle lainkaan. Ruuhkan takia Aitken päätti käyttää niitä laivoilta, mutta maissa ei ollut tulenjohtoupseereja. Caulfeild ei vieläkään suostunut tuomaan Foxia lähemmäs rannikkoa ja briteillä ei näin ollut tehokasta tulitukea. Intialaiset joukot etenivät läpi pensaikkomaaston kadottaen yhteydet toisiinsa. Oikealla siivellä brittiläinen ja intialainen pataljoona pääsivät joka tapauksessa Tangaan. Kiivaat taistelut saivat oikean siiven erkanemaan vasemmasta. Saksalaisten puolustajien kivääri ja konekiväärituli oli kiivasta. Molempia osapuolia sattuivat vaivaamaan myös ampiaiset, jotka ajoittain johtivat jopa taukoihin taistelussa molempien osapuolten joutuessa pakenemaan. Brittien vasen siipi murtui iltapäivään mennessä. Lettowin tilanne oli silti hyvin vaikea. Komppanioiden komentajat antoivat merkin joukkojen uudelleenkokoamisesta, joka muuttui pian vetäytymiseksi. Aitken tulkitsi tämän väärin hyökkäysmerkiksi ja ilman reservejä hyödyntääkseen saksalaisten hylkäämiä asemia Aitken määräsi joukkonsa takaisin aluksille kello 20.00.
Seuraavana päivänä Lettow valmistautui puolustamaan kaupunkia koossa olevilla 1 500 sotilaallaan. Tangaa oli alettu viimein tulittaa brittien sotalaivojen tykeillä ja kello 17.00 Lettow päätti, että kaupunkia ei enää puolustettaisi ja joukot vetäytyisivät laivojen tykkien kantaman ulkopuolelle. IEF B oli kuitenkin jo vetäytymässä. Sen joukot olivat takaisin laivoissa kello 15.20 mennessä. Taakse jätettiin joukoittain tarvikkeita, joiden nopeaan jälleenlastaukseen ei oltu varauduttu.
Seuraukset
Aitkenin päätös vetäytyä antoi huomattavan voiton Lettowille. Taistelun lopputulos oli brittiläinen fiasko. Toiveet sodan nopeasta lopusta Itä-Afrikassa haihtuivat. Brittien tappiot olivat noin 1 000 sotilasta ja saksalaisten vastaavat vain noin 150. Aitken erotettiin ja häntä seurasi kenraalimajuri Richard Wapshare ja jo muutaman kuukauden kuluttua edelleen Michael Tighe. Itä-Afrikan rintamavastuu siirrettiin Intiasta brittien War Officelle. Lettow jatkoi puolestaan johtaen yhtä historian onnistuneimmaksi kuvaillusta sissisodasta Itä-Afrikassa brittejä vastaan.
Recade
pienoiskuva|Linnunpää-recade Recade (ransk. Récade), foniksi Makpo on kuviollinen sauva tai valtikka, joka oli fonien kuninkaiden yksi seitsemästä attribuutista. Myös kuninkaiden lähettiläät kantoivat niitä kuninkaan edustajina. Sauvan kantaja hyväksyttiin ja häntä kunnioitettiin.
Dahomeyn kuninkaat pitivät makpoa vasemmalla olalla. Makpon hahmo on peräisin kuokasta ja sen muoto on kehittynyt ajan myötä. Kuokkaa on pidetty nykyisen Beninin alueella olevan seudun tuotantotalouden symbolina. Yleisiä materiaaleja ovat puu, metallit tai norsunluu.
Abomey-Calavissa on recade-aiheeseen liittyvä museo Le Petit Musée de la Recade.
Neuroanatomia
Neuroanatomia on neurotieteen osa-alue, joka tutkii hermoston rakennetta. Makroneuroanatomia keskittyy yleisiin rakenteisiin, paljaalla silmällä erotettaviin yhteyksiin. Mikroneuroanatomiassa painopiste on hermosolujen eli neuronien järjestäytymisessä, yhteyksissä ja solunsisäisissä rakenteissa. Tutkimusmenetelmiä on useita, esimerkiksi Camillo Golgin kehittämä värjäysmenetelmä, Golgin menetelmä, jonka avulla neuronien eri osia voidaan erottaa toisistaan.
Auringonlaskuja
Auringonlauskuja on Gnun esikoisalbumi, joka julkaistiin 15. syyskuuta 2005.
Levyn kansilehtiseen on painettu kappaleiden tunnelmia peilaavia katkelmia Eino Leinon, Kaarlo Kramsun ja Uuno Kailaan runoista.
Kappaleet
Kaikki kappaleet on säveltänyt ja sovittanut GNU sekä sanoittanut Olavi Goblin.
Santeri Kumpula
Santeri Kumpula (s. 22. marraskuuta 1996 Rovaniemi) on suomalainen jalkapalloilija, joka edustaa Kakkosessa pelaavaa FC Santa Clausia. Pelipaikaltaan hän on keskikenttäpelaaja.
Kumpula nousi Rovaniemen Palloseuran edustusjoukkueen mukaan kaudella 2012, jolloin hän pääsi debytoimaan Ykkösessä. Liigatasolla Kumpula esiintyi ensimmäisen kerran kesäkuussa 2014 ottelussa FC Inter Turkua vastaan.
Heavy Metal (piirroselokuva)
Heavy Metal on vuonna 1981 valmistunut Gerald Pottertonin ohjaama kanadalainen piirroselokuva. Se perustuu yhdysvaltalaiseen Heavy Metal -sarjakuvalehteen, joka on versio ranskalaisesta Métal hurlant -lehdestä. Elokuva erosi aikansa muista piirroselokuvista sisältämällä runsaasti seksiä ja väkivaltaa.
Elokuva kertoo salaperäisestä Loc-Nar-nimisestä pallosta, joka kiertää ihmiseltä toiselle ympäri avaruutta. Se kertoo matkoistaan pikkutytölle. Elokuva sekoittaa scifiä, fantasiaa, komediaa, draamaa ja jopa hieman kauhua.
Elokuvaan tehtiin jatko-osa vuonna 2000 nimeltä Heavy Metal 2000.